Herulos

Os herulos estioron un pueblo chermanico que emigró dende Escandinavia en o sieglo II establindo-se chunto a la desembocadura d'o Rin (herulos occidentals) y a man d'a Mar Negra (herulos orientals).

Os herulos occidentals se dedicaban a la piratería en o sieglo III saqueyando as costas atlanticas de l'Imperio Romano d'Occident (arribando dica as costas vascas).

Os herulos orientals fuoron vencitos por Claudio II en l'anyo 269 a man de Naissus y se convertioron en federatos. Fuoron sozmesos por os ostrogodos en tiempos de Hermanarico y dimpués por os hunnos. Dimpués d'a muerte d'Atila se convertioron en un pueblo independient establito en a plana danubiana que guarniba de mercenarios a los exercitos barbaros de l'Imperio Romano d'Occident. Odoacro, qui deposó a lo zaguer emperador romano teneba mercenarios herulos.

Os herulos fuoron vencitos por Teodorico lo Gran a man de Verona en l'anyo 489 y dende ixe inte os herulos no estioron mercenarios que de l'Imperio Romano d'Orient. En os exercitos bizantins de Belisario y Narsís que reconquirioron Italia bi heba mercenarios herulos.

Os herulos desapareixioron como pueblo en o sieglo VI con a invasión d'os longobardos.

 Mencions en fuents aragonesas 
En a "Cronica de los Conquiridors" son mencionatos como herulos u herculos:

Categoría:Pueblos chermanicos
Categoría:Pueblos antigos d'Europa